b'\n_START_ARTICLE_\nObto\xc4\x8dno razmerje\n_START_PARAGRAPH_\nObto\xc4\x8dno razmerje (ang. Bypass ratio - BPR) pri turboventilatorskem motorju (turbofanu) je razmerje med maso zraka, ki obide jedro motorja (hladni zrak) in maso zraka , ki vstopi v jedro motorja (vro\xc4\x8di zrak). Npr. obto\xc4\x8dno razmerje 10:1 pomeni, da za vsakih 10 kg zraka, ki jo ventilator potisne okrog jedra motorja, gre 1 kg skozi "vro\xc4\x8di del" - kompresor, zgorevalna komora in turbina._NEWLINE_Visokoobto\xc4\x8dni turbofan ima manj\xc5\xa1o porabo goriva kot nizkoobto\xc4\x8dni turbofan ali pa turboreaktvni motor. Prav tako ima visokoobto\xc4\x8dni motor precej ni\xc5\xbeji hrup zaradi manj\xc5\xa1ih izhodnih hitrosti izpuha, deloma pa tudi ker hladni obto\xc4\x8dni zrak obda "glasni" vro\xc4\x8di izpuh. Zato se turbofani uporabljajo prakti\xc4\x8dno za vsa nova potni\xc5\xa1ka reaktivna letala in so skoraj poopolnoma nadomestili turboreaktivne motorje._NEWLINE_Visokoobto\xc4\x8dni motorji imajo po navadi samo en velik ventilator, medtem ko imajo nizkoobto\xc4\x8dni na lovskih letalih zaradi pomanjkanja prostora ve\xc4\x8d manj\xc5\xa1ih ventilatorjev (ve\xc4\x8d stopenj). Zaradi majhnega obto\xc4\x8dnega razmerja se za te motorje uporablja kdaj izraz "pu\xc5\xa1\xc4\x8dajo\xc4\x8di" turboreaktivni motorji ("leaky turbojet"). Dodatno zgorevanje je mo\xc5\xbeno samo na nizkoobto\xc4\x8dnih motorjih.'